
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 

Το παρόν ΦΕΚ επανεκτυπώθηκε λόγω διόρθωσης στην ημερομηνία 


Αρ. Φύλλου 107 

2 Μαΐου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

54. Ίδρυση Τμήματος Μεταγωγών Νιγρίτας Σερ¬ 
ρών. 1 

55. Αναγνώριση των τίτλων σπουδών Σχολών Σαξο¬ 

φώνου των μουσικών εκπαιδευτηρίων της ημε¬ 
δαπής, που έχουν απονεμηθεί μέχρι την έναρξη 
ισχύος του Ν. 3773/2009 (ΦΕΚ Α 120) . 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 54 
Ίδρυση Τμήματος Μεταγωγών Νιγρίτας Σερρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του ν. 1481/1984 
«Οργανισμός Υπουργείου Δημόσιας Τάξης» (Α' 152), όπως 
το άρθρο αυτό αντικαταστάθηκε με το άρθρο 1 παρ. 1 του 
ν. 1590/1986 (Α' 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το π.δ. 184/2009 «Σύσταση Υπουργείου Προστα¬ 
σίας του Πολίτη και καθορισμός των αρμοδιοτήτων 
του» (Α' 213). 

5. Το άρθρο 22 παρ. 3 του ν. 2362/1995 «Περί Δημοσί¬ 
ου Λογιστικού, ελέγχου των δαπανών του Κράτους και 
άλλες διατάξεις» (Α' 247). 

6. Την υπ’ αριθμ. ΕΜ/2/39 από 14-3-2012 απόφαση του 
Πρωθυπουργού και του Υπουργού Προστασίας του Πο¬ 
λίτη «Ανάθεση αρμοδιοτήτων στους Υφυπουργούς Προ¬ 
στασίας του Πολίτη Εμμανουήλ Όθωνα και Ελευθέριο 
Οικονόμου» (Β' 762). 

7. Το υπ’ αριθμ. 7001/2/321-στ’ από 30-11-2011 έγγραφο 
της Δ/νσης Οικονομικών του Αρχηγείου Ελληνικής Αστυ¬ 
νομίας ότι οι προκαλούμενες δαπάνες για τα έτη 2012 


και τα επόμενα έτη είναι εντός των δεσμεύσεων και των 
στόχων του εγκριθέντος με το ν. 3895/2011 Μεσοπρόθε¬ 
σμου Πλαισίου Δημοσιονομικής Προσαρμογής. 

8. Το γεγονός ότι από τις διατάξεις του παρόντος 
διατάγματος προκαλούνται δαπάνες σε βάρος του κρα¬ 
τικού προϋπολογισμού ύψους 251.420 ευρώ, περίπου, για 
το έτος 2012 και 129.700 ευρώ, περίπου, για το έτος 2013 
και καθένα από τα επόμενα έτη. Οι ανωτέρω δαπάνες 
θα αντιμετωπίζονται από τις πιστώσεις που θα εγγρά- 
φονται για το σκοπό αυτό στον τακτικό προϋπολογισμό 
του Υπουργείου Προστασίας του Πολίτη (Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ» ΚΑ.Ε. 0823, 0824, 0831, 0832, 
0851, 0861, 0869, 0875, 0899,1111,1211,1231,1311,1321,1329, 
1424, 1431,1511,1512, 1699, 1711,1712, 1713,1723, 1725,1729, 
1921 και 1924). 

9. Την υπ’ αριθμ. 42/2012 Γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Οικονομικών και του’ Υφυπουργού Προστασίας του Πο¬ 
λίτη, αποφασίζουμε: 

Άρθρο 1 
Ίδρυση -Έδρα 

Στην Αστυνομική Διεύθυνση Σερρών ιδρύεται Τμήμα 
Μεταγωγών Νιγρίτας με έδρα την δημοτική ενότητα 
Νιγρίτης του δήμου Βισαλτίας. 

Άρθρο 2 

Υπαγωγή - Διάρθρωση - Αρμοδιότητες 

Το Τμήμα Μεταγωγών του προηγουμένου άρθρου εί¬ 
ναι ισότιμο με Αστυνομικό Τμήμα, υπάγεται διοικητικά 
στην οικεία Αστυνομική Διεύθυνση και διαρθρώνεται 
ως εξής: 

α. Σε Γραφείο Μεταγωγών Κρατουμένων, το οποίο 
είναι αρμόδιο για την ασφαλή μεταγωγή κρατουμένων, 
από και προς τα Καταστήματα Κράτησης που λειτουρ¬ 
γούν στο νομό Σερρών, κρατουμένων οι οποίοι προορί¬ 
ζονται ή προέρχονται από εκτός ορίων του Νομού αυτού 
Καταστήματα Κράτησης, Δικαστήρια και Θεραπευτικά 
Ιδρύματα, καθώς και για την φρούρηση των καταδίκων 
και υποδίκων. 

β. Σε Γ ραφείο Γ ραμματείας, το οποίο είναι αρμόδιο 
για το χειρισμό θεμάτων προσωπικού, τη διαχείριση του 
χρηματικού και υλικού, την εξασφάλιση της γραμματεια¬ 
κής εξυπηρέτησης και της εσωτερικής λειτουργίας του 
Τμήματος, την τήρηση του αρχείου και τη διεκπεραίωση 
αιτημάτων διοικητικής φύσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 

Καθήκοντα- Αρμοδιότητες οργάνων 

1. Ο διοικητής του Τμήματος Μεταγωγών του άρ¬ 
θρου 1 του παρόντος διατάγματος, είναι Αστυνομικός 
Υποδιευθυντής ή Αστυνόμος Α' και έχει τα καθήκοντα 
και τις αρμοδιότητες που προβλέπονται από τις δια¬ 
τάξεις του άρθρου 24 του π.δ.141/1991 (Α' 58). Επίσης, 
συντάσσει τις εκθέσεις αξιολόγησης των αξιωματικών 
της Υπηρεσίας του και γνωματεύει στις εκθέσεις ικα¬ 
νότητας που συντάσσει ο υποδιοικητής αυτού για το 
λοιπό προσωπικό. 

2. Ο Υποδιοικητής του Τμήματος Μεταγωγών είναι 
Αστυνόμος Α' ή κατώτερος αξιωματικός και έχει τις 
ακόλουθες αρμοδιότητες: 

α. Είναι άμεσος βοηθός του διοικητή και αναπληρώνει 
αυτόν σε περίπτωση απουσίας ή κωλύματος. 

β. Επιβλέπει τη διεξαγωγή των εργασιών και συντονίζει 
τη δράση στους τομείς ευθύνης που του ανατίθενται. 

γ. Ενημερώνεται για τα προβλήματα των τομέων ευθύ¬ 
νης του, αξιολογεί αυτά και συμμετέχει στο σχεδίασμά 
διάταξης της υπηρεσίας, για την αντιμετώπισή τους. 

δ. Λαμβάνει γνώση της εισερχόμενης αλληλογραφίας 
και προσυπογράφει όλα τα έγγραφα τα οποία υπογρά¬ 
φει ο διοικητής, ανάλογα με τους τομείς ευθύνης του. 

ε. Συντάσσει τις εκθέσεις ικανότητας του προσωπικού 
του Τμήματος. 

στ. Εκτελεί κάθε άλλη αρμοδιότητα που ανατίθεται σ’ 
αυτόν από τον οργανισμό και κανονισμούς της Ελληνι¬ 
κής Αστυνομίας ή από ειδικές διατάξεις. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 25 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι υπουργοί 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΦΙΛΙΠΠΟΣ ΣΑΧΙΝΙΔΗΣ ΕΜΜΑΝΟΥΗΛ ΟΘΩΝΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 55 
Αναγνώριση των τίτλων σπουδών Σχολών Σαξοφώ¬ 
νου των μουσικών εκπαιδευτηρίων της ημεδαπής, 
που έχουν απονεμηθεί μέχρι την έναρξη ισχύος του 
Ν. 3773/2009 (ΦΕΚ Α 120). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 38 του Ν. 3773/2009 «Οργανωτική Επι¬ 
τροπή Μεσογειακών Αγώνων-Βόλος 2013 και άλλες δι¬ 
ατάξεις» (ΦΕΚ Α 120). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του ΠΔ 63/2005 (ΦΕΚ Α 98). 


γ) Του Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ Α 213). 

2. Το αριθμ. 85705/2178/9-9-2011 έγγραφο της Διεύ¬ 
θυνσης Μουσικής του Υπουργείου Πολιτισμού και Του¬ 
ρισμού. 

3. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθμ. 4/2012 γνωμοδότηση του Συμβουλίου 
της Επικράτειας μετά από πρόταση του Υπουργού Πο¬ 
λιτισμού και Τουρισμού, αποφασίζουμε: 

Αρθρο 1 

Προϋποθέσεις - Δικαιολογητικά 

Οι ενδιαφερόμενοι για την αναγνώριση των τίτλων 
σπουδών σαξοφώνου που έχουν απονεμηθεί από τα 
αναγνωρισμένα μουσικά εκπαιδευτήρια (ωδεία και μου¬ 
σικές σχολές) της ημεδαπής μέχρι την έναρξη ισχύος 
του Ν. 3773/2009 (ΦΕΚ Α120), υποβάλλουν στη Διεύθυν¬ 
ση Μουσικής του Υπουργείου Πολιτισμού και Τουρισμού 
αίτηση με τα ακόλουθα δικαιολογητικά: 

α) Τίτλο σπουδών, από τον οποίο πρέπει απαραί¬ 
τητα να προκύπτει ότι: ι) ο κάτοχός του υποβλήθηκε 
σε εξετάσεις περάτωσης σπουδών ενώπιον τριμελούς 
τουλάχιστον εξεταστικής επιτροπής και ιι) έτυχε επιτυ¬ 
χούς βαθμολογίας στα γενικά υποχρεωτικά μαθήματα 
αρμονία, σολφέζ, ιστορία της μουσικής, πιάνο, εκ πρώ¬ 
της όψεως ανάγνωση, μεταφορά και ομαδικές ασκήσεις 
πνευστών. 

Ως τίτλος σπουδών, για την εφαρμογή του παρόντος, 
νοείται κάθε παραστατικό στοιχείο ολοκλήρωσης σπου¬ 
δών (δίπλωμα, πτυχίο, βεβαίωση ή αποδεικτικό περά¬ 
τωσης σπουδών). 

β) Βεβαίωση από το μουσικό εκπαιδευτήριο, στην 
οποία αναγράφονται: ι) η αναλυτική βαθμολογία γε¬ 
νικών και ειδικών μαθημάτων, τα έτη φοίτησης και οι 
διδάξαντες καθηγητές. 

ιι) η ημερομηνία διεξαγωγής των κατατακτηρίων 
εξετάσεων, τα ονόματα των μελών της εξεταστικής 
επιτροπής, το έτος κατάταξης, το πρόγραμμα των εξε¬ 
τάσεων ιιι) η ημερομηνία διεξαγωγής των προαγωγικών 
εξετάσεων, τα ονόματα των μελών της εξεταστικής 
επιτροπής, το έτος στο οποίο προήχθη ο σπουδαστής, 
το πρόγραμμα και ο βαθμός των εξετάσεων ιν) η ημε¬ 
ρομηνία διεξαγωγής των απολυτηρίων εξετάσεων, τα 
ονόματα των μελών της εξεταστικής επιτροπής, το πρό¬ 
γραμμα και ο βαθμός των εξετάσεων. 

γ) Υπεύθυνη δήλωση του αιτουμένου που να δηλώ¬ 
νεται ότι οι πληροφορίες που αναγράφονται στα υπο¬ 
βαλλόμενα έγγραφα είναι αληθείς. 

Αρθρο 2 
Διαδικασία 

Η Διεύθυνση Μουσικής του Υπουργείου Πολιτισμού και 
Τουρισμού διαβιβάζει τα αναφερόμενα στο άρθρο 1 δι- 
καιολογητικά σε επταμελή επιτροπή αποτελούμενη από 
μουσικολόγους, ή συνθέτες, ή διευθυντές ορχήστρας ή 
μουσικούς ξύλινων πνευστών. Τα μέλη της επιτροπής 
διορίζονται με απόφαση του Υπουργού Πολιτισμού και 
Τουρισμού. Στην επιτροπή αυτή δεν επιτρέπεται η συμ¬ 
μετοχή μουσικών που έχουν ειδικότητες σχετικές με 
το σαξόφωνο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Έργο της επιτροπής είναι η αξιολόγηση των δικαιολο- 
γητικών και η αιτιολογημένη κρίση για την αναγνώριση ή 
μη των τίτλων που έχουν υποβληθεί. Σε περίπτωση που 
η Επιτροπή μετά την αξιολόγηση των δικαιολογητικών 
κρίνει σκόπιμη την πρακτική εξέταση (ακρόαση) των 
αιτουμένων, προβαίνει σε αυτήν. 

Εφόσον από την πρακτική εξέταση κριθεί ότι ο αιτού- 
μενος δεν δικαιούται τίτλου σπουδών, μπορεί να κατα¬ 
ταχθεί από την επιτροπή σε έτος σπουδών, ανάλογο 
με το επίπεδο των γνώσεών του. 

Μετά το πέρας των εργασιών των επιτροπών, το πό¬ 
ρισμα διαβιβάζεται στη Διεύθυνση Μουσικής του Υπουρ¬ 
γείου Πολιτισμού και Τουρισμού για την έκδοση της 
σχετικής αναγνώρισης. 


Άρθρο 3 

1. Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως. 

2. Στον Υπουργό Πολιτισμού και Τουρισμού αναθέ¬ 
τουμε τη δημοσίευση και εκτέλεση του παρόντος δι¬ 
ατάγματος. 

Αθήνα, 25 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐτ) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 





















































































